Cruz skuldig aan 'sleep-moord' | Netwerk24
Cruz skuldig aan 'sleep-moord'
Ashwin Saayman is dood nadat hy ver­moedelik 400 m aan 'n motor gesleep isFoto: Verskaf
Myron Cruz (25), wat tereg staan vir die dood van Ashwin Saayman van Mamre, is 3 Sep­tember in die plaas­like streek­hof skuldig bevind aan moord en sal 16 Oktober sy lot hoor.
Saayman is oorlede nadat hy vermoedelik byna 400 m na sy dood aan 'n motor in Mamre se hoofweg gesleep is. Dié voorval het 19 Desember 2016 gebeur.
Cruz het egter in sy getuie­nis ontken dat hy Saayman gesleep het en het aangevoer die oor­ledene het aan die motor vasgehou met 'n mes omdat hy nog wou baklei. Twee van die getuies wat saam met Saayman op die stop gestaan het, het getuig dat hulle gesien het die verdagte hou die oorledene aan sy bors vas terwyl hy vinnig wegge­trek het.
Die twee getuies se weergawe is as geloofwaardig beskou en Cruz se weergawe is as "opgemaak" bestempel om sy optrede te regverdig. Die landdros het in haar uitspraak gesê die voorval kon verhoed word as Cruz net aangery het.
Volgens die ma van die oorledene, Augustine Saayman, is sy tevrede met die landdros se uitspraak en wag nou net dat geregtigheid moet geskied.